Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 113

5. TDA, mint finanszírozó A) A versenyeztetési eljárás TDA általi jóváhagyása Az amerikai Vállalkozót az Adományozott választja ki a Vállalkozó versenyeztetési eljárásának megfelelően azzal, hogy a beszerzésről előzetesen hirdetményt kell közzétennie az US Commerce Business Daily című kiadványban. Kérésre az Adományozott köteles ezeket a szerződéskötési eljárásokat és a vonatkozó dokumentumokat a TDA-nak tájékoztatás és/vagy jóváhagyás céljából benyújtani. B) A Vállalkozó kiválasztásának jóváhagyása a TDA által Az adományozott köteles a TDA-t az alábbi 17. pontban meghatározott értesítési címén értesíteni a Tanulmány elvégzésére kiválasztott Vállalkozóról. Amikor a TDA ezt a kiválasztást jóváhagyja, az Adományozott és a Vállalkozó megköti a Tanulmány elvégzésére vonatkozó Szerződést. Az Adományozott írásban értesíti a Tanulmány el- 1999/114. szám végzésére sikertelen ajánlatokat benyújtó amerikai cégeket arról, hogy nem őket választották ki. C) Az Adományozott és a Vállalkozó közötti szerződés TDA általi jóváhagyása Az Adományozott és a Vállalkozó szerződést kötnek a Tanulmány elvégzésére. E szerződést és annak bármilyen módosítását, ideértve az engedményezést és a Témavázlat megváltoztatásait, a TDA-nak írásban kell jóváhagynia. E jóváhagyási folyamat felgyorsítása érdekében az Adományozott (vagy az Adományozott nevében a Vállalkozó) megküldi a TDA-nak az alábbi 17. pontban meghatározott címére az aláírt szerződés angol nyelvű változatának vagy a szerződés végső, megtárgyalt tervezetének a fénymásolatát. D) A TDA nem részese a szerződésnek A felek tudomásul veszik, hogy a TDA fenntart bizonyos jogosítványokat, amelyek közé tartozik — korlátozás nélkül — a szerződés feltételeinek és azok bármilyen módosításának, ideértve az engedményezéseknek, az összes vállalkozó kiválasztásának, a Témavázlatnak, a Záró Jelentésnek és minden más, a jelen Adományozási Megállapodás alapján finanszírozott szerződéshez kapcsolódó dokumentum jóváhagyásának a jogát. A felek továbbá tudomásul veszik és egyetértenek azzal, hogy a TDA, amikor a fent említett jóváhagyási jogok bármelyikét vagy mindegyikét magának fenntartja, kizárólag mint finanszírozó jár el annak érdekében, hogy biztosítsa az Egyesült Államok Kormánya pénzeszközeinek megfelelő felhasználását, valamint, hogy a TDA ezen jóváhagyási jogok gyakorlására vagy azok gyakorlásától való tartózkodásra vonatkozó döntését a Tanulmány finanszírozása során finanszírozóként hozza meg, és az nem értelmezhető úgy, hogy az a TDA-t a szerződés részesévé tenné. A szerződő felek tudomásul veszik és egyetértenek azzal, hogy a TDA időről időre gyakorolhatja az említett jóváhagyási jogokat, vagy megvitathatja az e jogokhoz kapcsolódó ügyeket és a Projektet a szerződésben vagy bármely alvállalkozó szerződésben részt vevő felekkel közösen vagy külön-külön anélkül, hogy ezzel az ilyen felekkel szemben rá bármilyen felelősség vagy kötelezettség hárulna. A TDA általi jóváhagyás vagy annak elutasítása nem akadályozza meg sem az Adományozottat, sem a TDA-t a Vállalkozóval szemben fennálló esetleges jogaik érvényesítésében, vagy abban, hogy a Vállalkozót az Adományozóval vagy a TDA-val szemben egyébként fennálló kötelezettsége alól mentesítsék. E) Az Adományozási Megállapodás elsődlegessége Függetlenül a TDA jóváhagyásától, a jelen Adományozási Megállapodás alapján megkötött szerződésben vagy alvállalkozói szerződésben részt vevő bármely fél jogainak és kötelezettségeinek összhangban kell állniuk a jelen Adományozási Megállapodással. Amennyiben eltérés áll fenn az Adományozási Megállapodás és az az alapján finanszírozott bármilyen szerződés vagy alvállalkozói szerződés között, az Adományozási Megállapodás az irányadó.

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes